મોબાઈલ ફોન વગર પણ જીંદગી જીવી શકાય છે તેવુ તેઓ ભુલી ગયા છે આપણે ત્યાં ફોનના કારણે બેડમેનર પણ વધી રહી છે જયારે આપણી સાથે કોઈ વાત કરે છે ત્યારે આપણે ફોન હાથમાં લઈ વોટસઅપ ચેક કરીએ છીએ, કોઈને ચેટનો જવાબ આપીએ, થોડીક ક્ષણ માટે ઉભા થઈ બાજુમાં જઈ વાત કરી લઈએ છીએ, મોટા ભાગે આ વ્યવહાર ટાળી શકાય તેવો હોય છે પણ આ આપણી એક આદત બની ગઈ છે  કે સામેની વ્યકિતનું અપમાન કહેવાય અથવા સામે રહેલી વ્યકિતને આપણે ગંભીરતાથી લઈ રહ્યા નથી તેવો અર્થ થાય તેવુ પણ આપણને સમજાતુ નથી, આવી જ રીતે અનેક બાજુની વ્યકિત ફોન ઉપર કઈક કામ કરી રહી હોય ત્યારે તેના ફોન સ્ક્રીનમાં ડોકયુ કરવાની ટેવ હોય છે.